gentaiscool/nusaparagraph_topic huggingface dataset:
Nyang demen ketinggian ame adrenalin, kudu bangat minimal sekali seumur idup nyobain olahrage nyang namanye tejun lenting ato lebi dikenal sebage bungee jumping. Singkatnye, enih olahrage dilakuin dengan cara ngelompat dari ketinggian ratusan meter, pake alat pengaman utamenye tali gituh. Biasanye dilakuin di alam, dari tebing ke bawahnye. Tali pengamannye dibuat elastis nyang ditempel di badan ato kaki, kalo ujung tali nyang atunye lagi nempel di titik lompat. Pas tejun, talinye bakal melar terus ngambil energi dari lompatan, jadi ngebuat si peloncat bakal kelontar balik pas talinye mendek. Enih olahrage bagus bangat buat kesehatan mental, tanpa perlu capek-capek ato banyak bekeringet kek olahrage laennye. Kalo ente coba bungee jumping, mental di dalem diri ente banyak dilatih, kek pokus, rase pecaye diri, ngilangin cemas ame ketakutan, ngelepas stres ame rase khawatir, ame ningkatin kecerdasan emosional.

Topic: sports
Banyak orang nyang milih staycation juga bukan kaga pake alesan, kan kebayang kite udeh lama tuh ngejedog bae di rumah aja. Sebelon mal-mal dibuka pan hotel kaga tutup selama pandemi, cuma orang nyang mau nginepnye aja nyang berkurang. Tahun 2021 dah tuh awal mula naeknya minat orang buat nginep lagi dihotel, mangkanye pengunjungnye naik sebanyak 26,75 poin, pada bulan April 2021 juga masyarakat udeh mulai tuh aktifitas lagi tapi dengan kondisi baru nyang namanye new normal. Semenjak new normal diterapin nih, orang-rang Indonesia juga udah boleh pergi ke luar negeri atao juga nyang mau balik ke Indonesia. Aktifitas itu juga kaga sembarangan, orang nyang dari luar negeri mesti isolasi mandiri dulu tuh biasanye mereka milih hotel jadi dari situ juga tamu hotel meningkat.

Topic: leisures
Beragam obat mabok perjalanan tuh bise kite temuin di pasaran, mulai dari nyang cair, tablet, ampe nyang oleh juga ade. Sebenernya sih ade juga obat alami buat ngeredain mabok kendaraan tadi. Nyang pertama, ade rempah namanye jahe. Jahe teryate bisa ngeredain mabok perjalanan dengan cara kite bikin minuman dari jahe nyang bisa dicampur ama madu, trus kalo ga sempet bisa juga tuh iris jahe trus taro dah di tisu. Kite pasti bertanya-tanya tuh apa sih kandungan jahe kok bisa ngeredain mabok perjalanan, berita nyang aye pernah baca dari heatline bahwa ade penelitian nyang ngasih tau kalo jahe tuh punya kandungan gingerol. Kandungan gingerol ntu kompone bioaktif utama di dalem jahe nyang seger, nah ade juga senyawa nyang disebut shagaol. Kandungan shagaol sendiri adenye di jahe kering, Bahan-bahan tadi ntu, punya sifat anti-inflamasi supaya dukung pelepasan hormon pengatur tekanan darah untuk nenangin tubuh ama ngurangin mual. Buat nyang sering mabok perjalanan ya silahkan dicoba, udeh gitu bahannye juga alami pan.

Topic: leisures
Selain kembali menyemarakannye kembali lomba lari, “IFG Labuan Bajo Komodo Marathon 2022” juga untuk mempromosikan keindahan Labuan Bajo kepada pelari nasional dan internasional. Labuan Bajo Komodo Marathon 2022 kagak hanya menawarkan rute yang menantang dengan topografinye yang khas, namun ntu juga akan memanjakan peserta dengan pemandangan yang menakjubkan, sehingga disebut sebagai the most challenging marathon route with the most beautiful scene. Baru kali ntu ada lomba lari Marathon digelar di Labuan Bajo dengan konsep sport tourism. Kegiatan ntu juga sebagai bentuk nyata dukungan IFG, sebagai perusahaan holding BUMN Asuransi, Penjaminan, dan Investasi terhadap langkah pemerintah yang berfokus pada promosi Labuan Bajo sebagai Destinasi Super Prioritas (DSP). Adanye lomba lari marathon di Labuan Bajo juga diharapkannye membangkitkan kembali demam atletik di NTT sehingga bisa lahir bibit-bibit atlet andal Indonesia dari sana. Nyok kite ramaikan dan lestarikan ntu olahraga marathon.

Topic: technology
Dulu kita pernah liat di internet ada barang yang dibilangnya preloved. Itu barang bekas orang yang pernah atawa sempet dipake ama pedagang itu. Jadi, emang barang pribadi jia udah kagak kepake, cuman masih bagus. Jadi, mendingan jia jualin aja dibanding dibuang. Selaen preloved, ada juga barang yang dibilangnya thrift. Kalo preloved itu barang bekas punya pribadi, kalo thrift ini barang bekas cuman masih cakep banget ama kadang barangnya emang yang kalo baru itu mahal banget, lantaran bermerek. Jadi, kita emang niat beli barang thrift buat kita dagangin lagi. Ada juga barang jadul yang sekarang banyak yang demen. Kita bisa dapetin barang thrift ama barang jadul itu di toko atawa pasar kusus yang dagangin barang bekas. Kalo udah lengkap yang kita beli, langsung bisa kita pasarin. Kita dagangin dari rumah.

Topic: business
Game yang sedang booming di Indonesia saat ini adalah Higgs Domino Island, sebuah game yang menawarkan permainannye ntu yang praktis, dan gampil dimainkannye yang bisa dimainkan oleh siape aje. Dalam permainannye Higgs Domino Island, pemain mengandalkan keberuntungan, dan disajikannye permainan kartu, dadu, dan lotere. Keunikannye dari ntu game ini adalah kamu bisa memberikan emoticon ke lawan, selain itu ada bonus harian yang dapat membuat pemain membuka permainan setiap hari. Tampilannye yang sederhana namun mewah cukup membuat para gamer betah. Dari segi cara bermain, game ntu sangat mengandalkan keberuntungan. Dari pola permainannye, game ini cukup membuat banyak orang ketagihan. Bahkan tidak sedikit juga yang mengeluarkan uang untuk game ini. Pada 2022, game Higgs Domino Island telah menerima lebih dari 50 juta unduhan.

Topic: technology
Kalo udeh deket ama orang hubungan pertemenan aye ama temen-temen tuh bisa lengket banget. Bisa kaya tiap hari ketemu trus maen bareng ampe malem gitu. Bahkan ampe nginep trus juga cerita-cerita masalah pribadi ampe. Kalo udeh deket ama orang aye tuh bisa ampe senempel itu dah. Lagian aye juga orangnye bisa mebaur kemana aje kalo diajak kenalan ama orang baru. Kata orang aye diajak ngobrol tuh nyambung jadi orang tuh pada demen ngobrol ama aye. Kalo udeh diajak ngobrolnye nyambung pasti kaga bakal keabisan omongam tuh jadi katanye aye seru. Kalo udeh begitu ade apa-apaan aye tuh pasti diajak karna katanye bisa bikin suasan rame.

Topic: slice of life
Ada manusia laba-laba dari Indonesia. Pas denger itu langsung inget Aries Susanti Rahayu. Dia mulai dikenal ama orang-orang pas dia ikut Asian Games 2018 langsung dapet medali emas. Di ajang ini dia bisa manjat tebing ampe atas cuma 7,61 detik. Dia mulai ngedalemin bidang panjang tebing pas SMP. Pas masa kuliah dia istirahat dulu buat fokusin panjat tebing ini. Pas menangin Asian Games di 2018 dia punya rencana ngelanjutin kuliahnya. Sebelom dapet medali emas di 2018 itu, dia pernah dapetin medali perunggu di Kejuaraan Panjat Tebing di Tehran taun 2017 ama jadi juara 4 di Kejuaraan Dunia di Wujiang, China. Pas taun 2019, dia jadi juara di ajang International Federation of Sport Climbing (IFSC) World Cup di Xiamen, China. Pas itu, dia nyumbang rekor baru, dia bisa ampe puncak tebing cuma 6,9 detik. Di ajang ini juga dia makin dikenal. Sekarang dia mutusin pensiun ama serius bakti buat ngelatih atlit muda.

Topic: sports
Bêncanè alam tanèh longsor lêbih sêring têrjadi padè musim pêngujan. Hal êni dipêngaruhin olèh kêrosaan batuan amè kêpadêtan tanèh sêrtè paktor pêndorong nyang lêbih gêdé dari gayè pênahan. Têrjadinyè tanèh longsor tumannyè ditandèin dêngan adènyè longsor-longsoran kêcit, rêtakan-rêtakan di tanèh amè di tèmbok atau pagêr, pu'un nyang tumbuh miring atau tiang listrik miring, pu'un nyang kêangkat amè kêliatan akarnyè, sumur di lèrèng ujug-ujug ilang aèrnyè, amè nongol sumbêr-sumbêr aèr di lèrèng. Buat mitigasi bêncanè longsor bisè dilakuin dêngan ngurangin polumê matèrial nyang bakal longsor, ngêmindèhin amè ngarèhin matèrial nyang bakal longsor kê têmpat nyang bêrisiko kêcit, ngêlakuin rèkayasè pègètasi (bioengineering) amè rèkayasè tèknologi, ngêjè cèk dam, amè masang alat pêringêtan dini nyang dipahamin masarakat.

Topic: slice of life
Udang adalah salèh atu jênis madangan laut nyang paling banyak didêmênin orang. Dari mulè warung madang ampè rèstoran banyak nyang nyajiin mênu udang di dalêmnyè. Sêbêlon udang kêsaji di atas mèja madang, bêgini carè ngolah udang. Pêrtamè, pastiin udang masing dalêm kêadèan sêgêr. Pilih udang nyang kulitnyè abu-abu mudè, dagingnyè putih transparan, amè kagak bêbau. Keduè, rêsikin udang dari kotoran. Iris punggungnyè, têrus comot kotoran nyang bêrupè bênang itêm panjang di têngèhnyè. Kêtigè, balurin udang amè pêrêsan jêruk nipis. Hal êni bêrtujuan supayè bau amisnyè ilang. Kêêmpat, masak udang sêbêntar ajè. Kêlamèan masak udang bikin nutrisinyè ilang dan dagingnyè alot. Masak udang cukup 3 mênit ampè ngêmèrah.

Topic: food & beverages
Untuk orang yang doyan ngeganyem, dan susah banget buat diet, aye rasa perlu banget sama yang namanye latihan fisik ringan. Kaga usah yang berat-berat di mulainye dari hal kecil aje, misalnye tiap abis ngeganyem kite jalan-jalan kecil 100 langkah, atau bisa jalan cepet, atau juga bisa naik turun tangga. Hal ntu semua aye lakuin aje di rumah, jadi kaga perlu modal yang gede, bisa kite lakuinnye sembari mengerjakan kegiatan sehari-hari di rumah misalnye bebenah rumah, ngurus anak, suami, dan lain halnye. Pokoknye jangan sampe udeh kite ngeganyem terus, tapinye badan kaga ngapa-ngapain, rebahan aje kaga gerak. Yang ada selain badan makin melar, banyak juga penyakit nantinye ntu.

Topic: sports
Paktor nyang ngêlatarbêlakangin pêlaku UMKM ngêgunèin QRIS dalêm transaksi modèl bisnisnyè adalah karna paktor kêgampangan amè kêamanan. Parè konsumèn kagak pêrlu rèpot-rèpot ngêbawè duit tunèi nyang punyè risiko kayak pêncurian duit amè duit palsu. Parè konsumèn cukup ngêbawè ponsèl mêrèka udèh  bisè ngêbêli barang ngêgunèin tèknologi QRIS. Sêlaèn ntu, produsèn gè kagak kudu rèpot nyari duit kêmbalian buat konsumèn. Wayah êni gè masing banyak pênipuan nyang marak têrjadi, khususnyè padè prosès pêmbayaran tunèi. Tapi, dêngan QRIS bisè ngêminimalisasi sêgalè bêntuk pênipuan. Misalnyè, wayah banyak pênipuan ngêgunèin matè duit palsu, kodê QR bisè nyêgèh hal êni karelna QRIS bakal ngêlakuin sêmuè transaksi sêcarè digital. Nyok, pêlan-pêlan kitè bêralih kê QRIS!

Topic: technology
Kegiatan aye sehari-hari selaen kuliah atau magang atau skripsi, aye ngelaksanain kegiatan rutin kegamaannye aye, ya entu salat 5 waktu. Pertama pas Subuh, ya entu pas awal pagi dan hari masih gelap. Buat salat Subuh, aye biasanye bangun jam 5-an. Abis entu kadang aye tidur lagi sampe jam 7 atau 8-an buat kuliah, ngerjain skripsi, ataupun kegiatan laennye. Abis entu pas siang dan hari udeh bener-bener terang sekitar jam 12-an, aye salat selanjutnye, ya entu salat Zuhur. Selanjutnye pas sore, aye salat Ashar. Nah pas hari udeh mulai gelap, entu waktunye aye buat salat Maghrib. Nah pas malem sekitar jam 7-an lewat, aye salat wajib yang terakhir buat entu hari, ya entu salat Isya. Nah entu die aktivitas sehari-harinye aye yang berkaitan sama agamanye aye. Jadi di tiap harinye, ade solat 5 waktu.

Topic: religion
Pernah nyobain olahraga ekstrem yang namanye “Sky Diving”? Atau cuma liat dari tv atau YouTube atau dokumentasi orang aje? Nah Sky diving atau yang suka dikate sebagai terjun payung entu merupakan jenis olahraga ekstrem, yang cara ngelakuinnye entu kudu lompat dari atas pesawat yang terbang di atas langit. Tapi karena namanye olahraga, bukan bunuh diri, entu olahraga ekstrem kagak ngelompat doang, namun orang yang ngelakuin entu olahraga kudu nyiapin beberape perlengkepan, misalnye entu parasut. Jenis olahraga ekstrem satu enih juga dijadiin suatu lomba. Pade perlombaan, seluruh peserta sky divers kudu bentuk formasi khusus yang bakalan menarik buat diliat. Mereka pun kudu ati-ati juga buat ngelaksanain entu olahraga ekstrem soalnye kayak yang kite sadarin, olahraga ekstrem satu enih taruhannye entu nyawa. Kalo aje ade kesalahan satu kali, alhasilnye kagak bakalan ade datengnye kesempata ke-2.

Topic: sports
Robi girang bênêr wayah di lapangan SMP-nyè dipasang ring baskèt. Sêjak ntu diè sêring maèn baskèt di luar jêm pêlajaran sêmbari ngajak têmên-têmênnyè milu maènin jugè. Tumannyè mêrèka maèn 3 x 3 atau three on three. Kêbênêran, guru olahragè ngêliat bakat Robi wayah bêrmaèn baskèt. Èh, têrus Robi diangkat ngêjadi kêtuè tim baskèt lanang di sêkola amè dapêt amanah buat ngêlatih têmên-têmên lanang laènnyè. Mêrèka gè sêmpêt milu pêrtandingan baskèt antêr-SMP. Wayah pêrtandingan, Robi sêlalu jadi sasaran sikut amè jêgal lawan karna diè bêgono ngêmpêtin kalo ngêblok. Kêtumanan Robi adalah ngêdêkêtin lawan dêngan jarak nyang bêgono dêkêt. Kalo Robi udèh ngêblok atau ngalang-ngalangin, udèh dah tim lawan kagak bisè bêkutik.

Topic: sports
Di masa pandemi, masih banyak masyarakat nyang enggan menginap di hotel. Namun, êluh sebenarnya bisa nyari alternatif têmpat bermalam dêngan suasana pedesaan di dèsa wisata seperti halnya Dèsa Wisata Larep nyang ngêmilikin keindahan alam, warga dèsa nyang ramah, sêrta tentu sajah udara nyang sejuk. Dèsa Wisata Lerep sendiri selama ênih telah ngêjadi salah atu destinasi favorit wisatawan, bahkan dèsa wisata nyang bêrada di Kecamatan Ungaran Barat ênih telah tersertifikasi sêbagè dèsa wisata berkelanjutan olèh Kemenparekraf atau Baparekraf. Salah atu daya tarik unggulan dari dèsa wisata ênih adalah pasar kuliner zaman dulu nyang menghadirkan makanan khas lokal. Sêlaèn onoh, tradisi taun seperti Iriban juga selalu menyedot minat wisatawan. Nyok, cobain nginêp di mari!

Topic: slice of life
Awal aye ngejalanin sholat sunnah tuh males banget dah, ya namanya juga anak masih bocah ya. Cuma emang diwajibin tuh tiap pagi harus sholat sunnah ama tadarusan. Rasanya tuh masih pagi ngantuk, cuma karna udah kena aer wudhu kok jadinye kaga ngantuk ye mao mulai belajar. Otak juga rasanye lebih seger karena udeh ada kegiatan sebelumnye. Soalnye pan abis dhuha kaga langsung mulai belajar tapi ade jeda istirahat sebentar tuh. Nah lama kelamaan tuh jadinya kebiasaan trus jadinye udah biasa tuh dilakuin sehari-hari. Ampe udeh ribet ama kerjaan trus urusan rumah tangga juga masih sempet tuh ngejalanin. Kalo emang disempetin mah pasti sempet, yang penting ada niatnye.

Topic: religion
Makaroni telor alias maklor entu udeh jadi cemilan yang beken dikenal banyak orang. Nah entu cemilan biasanye dikenal sebagai jajanan bocah SD walaupun sebenernye mah pedagang maklor kagak cuma di SD aje, tapi di pasar dan tempat-tempat laen pun ade. Nah makaroni telor yang dibikin pake bumbu bubuk dengan rasa yang varian – bisa barbque atau balado atau jagung atau bahkan dicampur – bikin entu cemilan jadi favorit bocah-bocah dan bahkan aye aje yang udeh kagak bocah lagi tetep doyan bener! Selaen bisa beli, makaroni telor yang jadi cemilan banyak orang entu bisa dibikin sendiri di rumah karena bahannye gampang ditemuin dan cara bikinnye pun gampang. Jadinye elu bisa makan pas kapan pun elu mau!

Topic: food & beverages
Kalo pengen ngomongin tempat wisata nyang lagi banyak di obrolin orang di Jawa Barat kagak cuman di Bandung, tapinye ade bejibunan di Garut juge. Ade nyang namenye Antapura De Jati nyang ade di Kecamatan Cibiuk, Garut, nyang ngegabungin seabreg maena di tempat wisata pade umumnye. macem ragamnye ade ngumpulnye banyak tukang jualan makanan tradisonal ampe internasional kayak spagethi juge ade, terusannye ade bejibun spot foto nyang cakep-cakep, ame ade ngaplaknye persawahan terasering ijo nyang mirip kayak di Bali. Tempat wisata eni bise dibilang anyaran bangat, solanye belom lame bangat diresmiin, tepatnye Februari 2022 ame Wakil Gubernur Garut. Akses jalannye cukup lega, jadinye buat kite nyang mau ke sini bebarengan rombongan keluarge bise aman pastinye. Ade bejibunan wahana nyang bise kite naekin kayak balon udara, sepeda gantung, big swing, ame sarang burung. Dimarih, kite juge bise ngopi nyantai sembari nikmatin liat-liatan sawah nyang ngampar ijo.

Topic: leisures
Katenye, kegiatan berolahraga di sekolah atau mungkin di luar sekolah, kagak bikin entu bocah aktif gerak doang. Tapi katenye, entu kegiatan adalah peluang yang bagus buat para orang tua buat bikin para bocahnye tau dunia olahraga sejak kecil. Selaen entu, kegiatan olahraga di sekolah ataupun selaen di sekolah, juga ade banyak fungsinye buat tumbuh dan kembangnye si bocah. Manfaat-manfaat tersebut adalah; ningkatin kesehatan anak, bikin otot dan daya tahan yang kuat, ningkatin kemampuan fokus dan daya ingat, buat jaga kesehatan jantung dan paru-paru, buat micu pertumbuhan dan meningkatkan kekuatan tulang, buat latih koordinasi gerak dan keseimbangan badan, cegah obesitas, bikin tubuh mereka ideal, dan cegah penyakit metabolik

Topic: sports
Sepeda listrik, atau dikenal juga dengan e-bike, powerbike, adalah sepeda yang mempunyai motor listrik sebagai alat bantu geraknya. Perbedaan sepeda listrik dengan sepeda motor listrik adalah, sepeda listrik mempunyai pedal seperti sepeda pada umumnya, yang bisa juga digunakan untuk menggerakkan sepeda listrik tersebut, sedangkan sepeda motor listrik hanya mengandalkan motor listrik sebagai penggeraknya. Sepeda listrik menggunakan baterai isi ulang sebagai sumber tenaga motor listrik. Motor listrik membantu untuk mengurangi kelelahan dalam bersepeda, membuat sepeda ini digemari oleh banyak orang, termasuk orang dengan keterbatasan kemampuan fisik dan kaum manula. Sepeda listrik menggunakan baterai isi ulang dan sepeda yang lebih ringan dapat melaju dengan kecepatan 25 hingga 32 km/h (16 hingga 20 mph), bergantung pada undang-undang setempat, sedangkan varietas yang lebih bertenaga sering kali dapat melaju lebih dari 45 km/h (28 mph). Di beberapa pasar, seperti di Jerman hingga tahun 2013, sepeda listrik mendapatkan popularitas dan mengambil beberapa pangsa pasar dari sepeda konvensional,[1] sementara di yang lain, seperti di Tiongkok hingga 2010, sepeda listrik mengganti moped bertenaga bahan bakar fosil dan sepeda motor kecil.

Topic: technology
Novak Djokovic adalah pêmaèn tènis propèsional asal Sêrbia. Djokovic tumbuh di lêba kaki pêgunungan Kopanik. Di sono babèhnyè ngêbangun sêbuah usahè rèstoran. Wayah pêmbangunan, lanang nyang punyè adèk bêrnamè Marko amè Djordje êni gêtol bêgaul amè parè pêgawè bangunan rèstoran. Têpat di dêpan bangunan rèstoran adè sêbuah lapangan tènis. Babèhnyè gè sêkêtikè ngêliat adè cintè nyang kêpancar dari mata Djokovic wayah ngêliat lapangan ntu. Sêlang bêbêrapè ari, babèhnyè ngêbêliin sêbuah rakèt kêcit dêngan motip warnè-warni bêsêrtè bola nyang dikêjè dari busè. Padè usiè 4 taun, Djokovic pêgi kê sêbuah kamp tènis di Novi Sad, sêbuah kotè kêcit di Sêrbia Utara. Kêdatêngan Djokovic kê sono ngêjadi awal kisah pêrjalanannyè sêcarè sêrius di duniè tènis. Mêski bêgono, sodarè kandung babèhnyè amat pèngèn ngêliat kêponakannyè ngêjadi atlèt ski propèsional, tapi takdir berkatè laèn.

Topic: sports
Ngêjêlang Lêbaran, kêluargè, rêkan gawè, amè têmên tumannyè bêbondong-bondong ngirimin buah tangan bêrupè parsêl, mulè dari parsêl bêrisi madangan, pêrlêngkêpan ibadah, ampè piring-piring boto. Mêski kêgolong usahè musiman, usahè parsêl êni masing diminatin di luar suasanè Lêbaran. Banyak orang masing mêsên parsêl pêranti kêpêntingan ngêrayèin ari-ari spèsialnyè. Misalnyè momèn ulang taun, rumèh baru, kêlahiran, sêsêrahan, amè laèn sêbagènyè. Olèh karna ntu, usahè parsêl ngêmilikin pêluang jualan nyang ngêjanjiin amè puguhnyè amat urup buat dilakuin di rumèh. Sêbêlon ngêmulè bisnis parsêl êni, êlu kudu nêntuin amè ngêrèkên modal nyang bakal dikêluarin têrlêbih dulu. Di dalêm rèkênannyè, êlu kudu ngêlakuin sêcarè rinci amè cêrmat. Hal ntu supayè êlu bisè mêrkirèin hargè jual nyang sêsuè. 

Topic: business
Saat itu kira-kira pukul 19.00 saya baru pulang dari kantor, saya mampir untuk membeli nasi padang. Saya pikir tidak masalah dengan membeli nasi padang di malam hari, saya tahu bahwa makanan siap saji mempunyai danger zone yaitu pada suhu 5C-60C dan hanya boleh disimpan pada suhu ruang selama 2 jam. Namun hasrat ingin makan nasi padang mengalahkan ilmu yang sudah saya terima dikampus. Saya membeli nasi padang satu bungkus dengan lauk ayam balado dan sayur kol lantaran daun singkongnya sudah habis. Sampai di kost setelah saya ganti baju mulai saya buka bungkusnya. Tidak ada yang aneh gumam saya. Setelah 3 suapan dan tangan saya merasakan ada tekstur yang aneh ketika saya mencubit ayamnya. Otot ayamnya seperti luntur ketika saya cubit bukan sobek. Saya cium aromanya, ada yang tidak beres. Setelah itu saya operasi ayamnya saya buka satu-satu susunan otot myofibrilnya dan saya menemukan belatung disela-sela daging. Seketika saya ingin muntah. Langsung saya buang dan akhirnya saya makan mie instan.

Topic: culture & heritage
Nasi jamblang mêrupakan kulinèr khas Cirêbon. Namè 'jamblang' bêrasal dari dèsa di sêbêlèh kulon Kabupatèn Cirêbon. Nasi jamblang nongol kurang lêbih padè taun 1847. Wayah ntu, Belanda lagi ngêbangun tigè pabrik. Parè buruh ntu kêsusèhan nyari nyarap karna wayah ntu bêlon adè warung-warung nasi. Karna ngênês, sêorang pêngusahè asal Jamblang, H. Abdul Latief mintè bininyè Tan Piauw Lun atau Nyonya Pulung buat nyêdièin madangan buat parè buruh saban ari bêrupè nasi amè lauk sêcukupnyè. Têrus, sêbagè pêmbungkus nasi digunèin daon jati. Mêski mulènyè gratis, parè buruh kagak ènakan. Akhirnyè, mêrèka sêpakêt buat ngasih dana sukarèla buat madangan nyang mêrèka madang. Dari marilah nasi jamblang mulè dijual.

Topic: culture & heritage
Kegiatan sehari-harinye aye yang berkaitan dengan agama selaen salat 5 waktu, ya entu zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore, setelah azan salat Ashar, aye salat Ashar, zikir setelah salat ashar, dan abis entu aye zikir lagi yang dikate sebagai zikir petang. Kadang aye zikir sore pas hari udeh akhir sore, pas langit udeh mulai gelap. Jadi kegiatan sehari-harinye aye yang berkaitan dengan agamanye aye, selaen ade kegiatan salat wajib 5 waktu, aye ade kegiatan ibadah laen tiap harinye yang disebut sebagai zikir pagi dan zikir petang.

Topic: religion
Hubungan aye dengan temen-temen di SD kacau soalnye ade tukang ngatur yang resek abis. Hobinye die nyuruh orang-orang musuhin orang yang die sebelin. Pas entu aye temenan sama die dan die nyuruh aye buat musuhin satu orang di kelas kite. Aye kagak turutin, aye malah nemenin entu orang. Tapi aye malah difitnah sama orang yang aye belain.Karena entu, aye jadi targetnye mereka buat di-bully. Mereka bully aye dengan cara nyinisin aye, melototin aye, nyindir aye, dan laennye. Aye bener-bener sendirian. Wajar aje kalo aye ngerasa nyesel bener belain entu orang yang emang layak dimusuhin kan? Aye jadi punya pemikiran, kalo beberape orang emang layak dimusuhin, contohnye temen aye. Intinye hubungan aye sama temen SD aye jelek bener deh. Ade yang sok ngatur, ade yang mau-mau aje diatur, dan ade tukang fitnah kagak tau diri.

Topic: slice of life
Tari tradisional adalah tarian yang berkembang dan dilestarikan di suatu daerah tertentu yang memiliki keunikan tersendiri sesuai dengan ciri kebudayaan pada daerah tersebut. Seiring dengan perkembangan jaman, tari tradisional sedikit terabaikan. Banyak generasi muda lebih menyukai tari modern, seperti Hip Hop, K Pop, dsb. Kalau bukan generasi muda yang melestarikan, lama kelamaan tari tradisional ini akan hilang keberadaannya. Padahal kalau kita mengenal lebih dalam lagi, tari tradisional ini banyak memiliki keunikan dan di beberapa gerakannya mengandung pesan moral. Tari tradisional adalah tarian yang berkembang dan dilestarikan di suatu daerah tertentu yang memiliki keunikan tersendiri sesuai dengan ciri kebudayaan pada daerah tersebut. Oleh lantaran itu penting untuk kita mengenalkan tari tradisional ini sejak dini (usia sekolah) dan mengupayakan beberapa hal untuk menumbuhkan rasa cinta terhadap tari tradisional. Diantaranya adalah memberikan kesempatan untuk anak-anak menampilkan tari tradisional. Contohnya perlombaan tari tradisional antar sekolah, Pentas Seni, acara penyambutan tamu penting dan masih banyak lagi yang lain.



Topic: culture & heritage
Mungkin masing banyak di antarè kitè nyang bêlon punyè rêncanè buat ngisi ari pêrènyè. Ngêbacè buku bisè jadi salèh atu altêrnatip buat ngisi ari pêrè loh. Ngêbacè buku adalah aktipitas nyang punyè banyak manpaat. Ngêlakuinnyè jugè plèksibêl, bisè di manè ajè. Ngêbacè buku kagak tibang bêrgunè buat ngisi ari pêrè, tapi jugè bisè nambèh wawasan. Pêngalaman liburan paling bêrkêsan nyang ayè lakuin adalah ayè bisè namatin bêbêrapè buku nyang sêmpêt kagak dibacè-bacè karna rèpot mulu amè gawèan. Nah, momèn pêrè êni ayè manpaatin buat maraton bacè buku-buku. Nyium bau buku amè ngêbolak-balik kêrtas pêr halaman adalah sènsasi dari bacè buku nyang amat ayè kangênin.

Topic: leisures
Kaga cuma ikan gurame nyang kaga boleh banyak-banyak kalo mau mindo, teryate udang nyang galah nyang aye beli juga kaga bae buat badan kalo mindonye kebanyakan. Udang bisa naekin kadar kolestrol kite, kalo kite makan udang 99 gram udang nah kolestrolnye bisa sampe 200 miligram, nah batesnya dalem sehari aje cuma 300 miligram. Selaen itu, beresiko juga kena kanker payudara karna kalo kite mindo udang ekspor noh kemungkinan ada zat nyang namanye 4-heksilresorsinol. Zat 4-heksilresorsinol punya peran supaya udang kaga berubah warna, menurut penelitian America Chemical Society pengawet ini ntuh ade kandungan zat xenoestrogen nah zat ntu nyang bisa bikin kanker payudara. Makan apa pun emang sebenernya kaga dilarang, tapi jumlahnye aje nyang mesti diperhatiin.

Topic: food & beverages
Saya mengikuti paskibra sekolah karena adanya penampilan performa ekstrakurikuler di sekolah saat masa pengenalan lingkungan sekolah. Saya kagum dengan keindahan dalam langkah baris-berbaris dalam formasi yang sangat keren. Setelah beberapa minggu penampilan performa ekstrakurikuler sekolah, paskibra sekolah saya mengumumkan rekrutmen baru. Saya pun segera mencari informasi lebJadi sebelum bisa menjadi anggota paskibra sekolah, nantinya akan ada pembekalan materi selama beberapa minggu lalu seleksi anggota paskibra. Selama pembekalan materi, saya mengikuti dengan sungguh-sungguh. Suasana kehangatan saja sudah terasa selama menjadi calon anggota, apalagi setelah jadi paskibra nantinyaih lanjut dengan menanyakan kepada senior saya. Senior saya menjelaskan bahwa nanti akan ada pembekalan materi dan pelaksanaan seleksi. 

Topic: sports
Elu tau tempat wisata yang cakep bener tapi belom beken, alias belom banyak yang orang tau? Nah contohnye entu Pantai Pulau Merah, Banyuwangi. Entu Pantai Pulau Merah adalah pantai yang ngasih pemandangan keindahan alam yang cantik. Enih pantai punya aer yang jernih dan dikelilingin sama pegunungan yang ijo. Pade bagian tengah entu pantai ade bukit kecil yang tanahnye berwarna merah dan bisa didatengin cuma dengan jalan kaki pas aer laut lagi surut. Entu pantai lokasinye di Desa Sumberagung, Kecamatan Pesanggaran. Entu pantai juga bakalan ngasih pemandangan cantik pas matahari terbenam, ya entu adenye pancaran sinar berwarna jingga kemerahan dari balik bukit.

Topic: leisures
Dahulu di Betawi, ada cerita seorang pendekar yang bernama Pitung. Die adalah anak dari sepasang suami, dan istri Bang Piun dan Mpok Pinah. Die sering dipanggil dengan sebutan Bang Pitung. Bang Pitung adalah pendekar yang jago bener silat atau bela diri, die juga orang yang baik hati, patuh kepada agama, dan selalu menolong sesama. Bang Pitung pun memiliki kesaktiannye yang luar biasa. Die kagak mempan ditembus senjata. Tetangga-tetangga Bang Pitung hidup serba kekurangan, die pun merasa iba. Ape lagi orang-orang yang kaya justru semakin kaya, tanpa memedulikannye rakyat yang miskin. Akhirnye si Pitung punye ide buat ngerampok harta kekayaannye orang-orang kaya lalu dibagiin ke tetangganye yang miskin.

Topic: culture & heritage
Awal ntu aye cuman jualan ntu pas bulan puasa setelah nikah aye jualin korma jualannye babeh aye, abis ntu aye jualan tahu bakso, akhirnye karena makin bejibun yang beli, dan ada peluangnye aye jualin yang laennye. Sampe akhirnye pandemi dateng, Alhamdulillaah frozenan makin lancar, yang produksi ntu enyak aye, abis ntu ada temen-temennye juga. Aye jual siomay, lontong mie, tahu bakso, bakso, dan masih bejibun yang lainnye. Aye juga jualan daster, pokoknye ape aje yang penting halal, dan semuanye ntu aye jualnye online melalui media sosial. Alhamdulillaah temen-temen, sodara pade support dagangan aye. Alhamdulillaah lama-lama makin bejibun yang beli, dan barang yang dijualin.

Topic: business
Buah Naga rupanye bejibun yang demen, buah ini dijadiin gacoannye buat bikin adem adem tenggorokkan. Harganye buah naga tuh ganentu kadang harganye murah, kadang juga ya mahal ntu buah harganye. Buah naga rasanye kadang manis kadang hambar, jenis ntu buah ada 2macem ada yang warnanye merah ungu, ada kuning, ada juga putih, tapinye yang paling banyak ditemuin dipasaran yang merah warnanye. Manfaat buah naga ntu sendiri adalah antioksidan penangkal racun, melancarkan pencernaan ntu yang dirasaain beberapa orang, menyehatkan usus, memperkuat sistem kekebalan tubuh, menyehatkan jantung, melawan penuaan kulit, membantu mengurangi resiko diabetes, dan lain lain. Ntu buah enak dimakan dipotong potong biasa, enak juga dijadiin jus seger rasanye.

Topic: food & beverages
Awalnye mah aye kaga dapet ijin dari nyak buat maen futsal, karna katanye perempuan maen futsal tuh udeh ngelanggar kodrat. Harusnye tuh jadi perempuan nyang kalem trus juga lemah lembut gitu. Aye malah disuruh nekunin mari jaipong, ya emang si maksudnye juga bae. Tapi kan kemauan orang tuh kaga bisa dipaksain, kalo tetep diikutin ya bisa kaga maksimal apa nyang aye lakuin. Zaman aye kecil kan belom terkenal tuh ya futsal buat anak perempuan jadi maennya tuh masih ngumpet-ngumpet. Emang sig apa nyanga aye lakuin kaga bae, soalnye kalo tau-tau ada cedera ya nyang repot kan orang tua juga. Cuma namanye hoby kan udah susah tuh dilarangnye.

Topic: sports
Hari raya Nyepi ntu adalah, hari raya untuk umat agama Hindu, dan merupakan perayaannye pergantian Tahun Saka. Di ntu Hari Raya Nyepi ini, umat Hindu di Bali memohon ke hadapan Tuhannye untuk menyucikan manusia, dan alam semesta. Berdasarkan penanggalannye ntu, atau kalender Saka, tahun ini Hari Raya Nyepi untuk agama Hindu jatuh pada Kamis, 3 Maret 2022. Setiap tahunnye, umat Hindu merayakan pergantian Tahun Saka dengan Hari Raya Nyepi selama 24 jam. Yang di dapet infonye dari situs Pemkab Buleleng, perayaannye Hari Raya Nyepi punya makna yang sangat relevan dengan tuntutan masa kini dan masa yang akan datang. Bagi umat Hindu, Hari Raya Nyepi memiliki makna untuk memotivasi umat Hindu secara ritual dan spiritual agar alam senantiasa menjadi sumber kehidupan.

Topic: religion
Bakpia dibawa oleh pedagang pendatang dari Tiongkok pada awal abad 20. Pada tahun 1930, bakpia termasuk di antara pedagang Tionghoa yang menduduki wilayah Pathuk, Yogyakarta tengah. Awalnye, bakpia ntu bukanlah ganyeman yang bernilai sosial, atau ganyeman yang bernilai budaya, seperti kue keranjang yang biasa terlihat pada perayaan Tahun Baru Imlek. Bakpia adalah tambahan untuk kue keranjang dan ganyeman ringan sehari-hari. Dalam bahasa Cina, bakpia disebut “tok luk pia”, yang berarti kue pia kacang hijau. Nama lain, bakpia berasal dari kata ‘bak’ dan ‘pia’. ‘bak’ berarti babi, sedangkan pia berarti roti yang terbuat dari tepung. Bakpia secara harfiah berarti adonan roti yang berisi daging babi. Karena masyarakat Yogyakarta umumnye beragama Islam, isi bakpia diganti dengan kacang hijau. Penemu bakpia buncis adalah Kwik Sun Kwok, yang konon merupakan pemilik Bakpia Pathok 75. Ketika keluarga Tionghoa menghadapi kesulitan ekonomi, bakpia mulai dijual untuk mendapatkannye penghasilan tambahan. Sekitar tahun 1930, Hindia Belanda mengalami keterpurukan ekonomi, setelah itu lama kelamaan bakpia dikenal sebagai industri dan ganyeman khas Yogyakarta.

Topic: culture & heritage
Mau asuk Hari Raya Idul Fitri tuh udeh mulai rame ama bocah nyang takbiran, cuma makin kite perhatiin makin ke sini tuh udeh kaga ada lagi tuh bocah nyang turun ke jalan. Jalan keliling kampung trus abis itu bawa-bawa bedug. Sekarang tuh udeh kaga bisa kite liat di kota-kota. Padahal itu nyang aye tunggu-tunggu tuh pas kecil. Sekarang bocah-bocah kecil kurang tertarik tuh ama ikut takbiran, pasti pada milih maen hp di rumah. Emang jaman tuh udeh maju, cuma kebiasaan-kebiasaan nyang dilakuin dulu tuh udeh kaga ada lagi penerusnye. Sayang banget kalo difikir-fikir, bocah udeh kurang tertarik ama kebudayaan, trus kaga kenal lama-lama tuh kaga tau deh ama kebiasaan itu.

Topic: religion
Dulu kan aye idup di lingkungan nyang tetangga semua tuh sodara. Kalo begitu ada enak ada engganye, apalagi kalo kata orang nih ade ama kakak tuh lebih bae jangan tinggal deket-deketan. Tapi mao gimana lagi kan emang rejekin adanye di situ, apalagi kan harga rumah sekarang bukan maen gedenya. Tapi kalo tetanggaan ama sodara tuh ada bae dah berantemnye, udeh gitu kalo berantem ama sodara kan mulut kaga bisa direm. Kaga mikir tuh suatu saat kite perlu sodara, padahal kalo ada ape-ape nyang paling deket tuh sodara pasti nyang pertama nolongin kite kan sodara jadi jangan terlalu banget kalo mao marah mah.

Topic: slice of life
Adanye teknologi yang makin canggih, sekarang enih orang desa pun bisa ngerasain manfaatnye. Misalnye; petani dulu make tenaga sapi buat ngebajak sawah, tapi sekarang mulai pake traktor sawah, hasil gabah yang diambil dari sawah ngegunain alat penggiling buat mengupas kulit dari beras, dan laennye. Kemajuan teknologi emang ade manfaatnye dan bantu urusan orang, contohnye kayak yang udeh disebutin. Nah tapi suatu hal entu bisa dikate pasti ade kekurangannye. Katenye, kemajuan teknologi entu juga diikutin kekhawatiran, yaentu pemakean teknologi yang salah atau kurang tepat, bagi bocah ataupun dewasa. Misalnye nih ye, katenye ade banyak orang desa yang mulai apatis demi menuhin hidupnye sendiri, mulai adanye kurang saling tenggang rasa antar orang desa, dan bocah bisa teru-terusan maen games online abis entu ngelupain tugas sekolahnye mereka. Entu die deskripsi gaya hidup orang di desa pas udeh modern.

Topic: slice of life
Akhir-akhir êni lagi marak-maraknyè kêdèi kupi di saban daèrah di Indonèsia, baèk nyang konsèpnyè tradisional atau modèrn. Mangkin banyakntè kêdèi kupi êni têrnyatè dibarêngin amè banyaknyè gênêrasi milènial nyang têrtarik jadi barista propèsional. Barista propèsional kagak tibang nyêduh amè ngêjè kupi buat pêlanggan, tapi adè gawèan laènnyè nyang jadi tanggung jawab barista. Salèh atunyè adalah ngêjagè kêrêsikan sêluruh arèa di kêdèi kupi. Gawèan barista êni kagak bisè diliat sêbêlèh matè. Industrinyè lagi ngêningkat-ningkatnyè. Mangkè dari ntu, kêbutuhan sosok barista jugè mangkin tingggi amè bakal ngêjanjiin buat kê dêpannyè. Banyaknyè gênêrasi mudè nyang minat jadi barista propèsional karna mêrèka pèngèn ngêningkatin citrè diri, ngêjalin rèlasi amè banyak orang baru, sêkaligus jugè nambèh duit bulanan.

Topic: food & beverages
Kêbêradèan intêrnèt amè ponsèl têrnyatè bisè ngêrobah kêtumanan banyak orang dalêm nikmatin hiburan. Kagak bisè disangkal, karang êni ponsèl pintêr udèh bêgèsèr pungsinyè dari saranè komunikasi kê arah hiburan. Soalnyè, bêragêm spèsipikasi nyang ditanêmin padè sêbuah ponsèl karang amat bêragêm. Kagak tibang kamèra, mêlaènkan jugè udèh ngêrambèh padè kualitas audio nyang mumpunin, pisual nyang kayè, ampè jutèan aplikasi nyang bisè dinikmatin. Sêjalan amè hal ntu, nongol pulè bêbêrapè mèrêk hapè têrbaèk nyang sêolah nambèh kêriuhan sêrtè kêgampangan dalêm pênggunèan ponsèl. Karang mèrêk ponsèl kagak tibang didominasi amè pabrikan tèknologi nyang namènyè udèh ngêduniè, tapi jugè milik pêrusahèan-pêrusahèan baru nyang langsung unjuk gigi amè kualitas mumpunin.

Topic: technology
Ketidak sukaan saya dengan bola mungkin karena trauma masa kecil (bisa di sebut trauma gak sih?), waktu nonton bareng paman sekitar masih kelas 1 SD (kalau enggak salah) saya duduk di pagar beton sambil nonton tiba-tiba bola muncul dari atas dengan kecepatan ntahlah mengenai wajah, dan kemudian saya jatuh dan tau gak seingatku saya enggak nangis tapi malah jadi enggak suka main bola deh (takut kena lagi bagian kepala). Gara-gara ketidaksukaan saya dengan main bola malah berefek dimasa-masa sekolah jadinya enggak suka mata pelajaran olahraga, bayangin aja setiap kelasnya saya bolos dan cuma masuk ketika ada ulangan atau tugas nulis doang (itu terjadi dari SD, SMP, SMA), tapi untungnya SMP saya saat itu pesantren jadi gak apa-apa gak olahraga dengan alasan mau fokus belajar apalah gitu, dengan kata kain kita mesti waspada dan kalau bisa selalu fokus karena bahaya bisa datang kapan saja.

Topic: sports
Sistem kepercayaannye yang ade pada zaman Hindu-Buddha memiliki tiga unsur yang sangat penting. Pertama, Pada masa praaksara suatu sistem kepercayaan bersumber dari kelompok masyarakatnye ntu, atau kepala suku yang ditandai dengan adanya sebuah ritual. Ritual-ritual ntu dipercaya sebagai bentuk penghormatannye kepada dewa-dewa. Kedua, adanye kepercayaannye pada benda-benda pusaka yang dianggap mempunyai kekuatan magis didalamnye. Pada zaman Hindu-Buddha kepercayaan pada benda-benda pusaka sangat kental, sehingga bejibun masyarakatnye yang percaya akan kekuatan ntu yang ada di dalam benda pusaka tersebut, ampe sekarang pun masih bejibun orang Indonesia yang percaya hal-hal kaya ntu. Ketiga, pada zaman Hindu-Buddha pemimpin agama selalu mendapatkan tempatnye yang terpandang di lingkungan masyarakat. Selain ntu, pemimpin agamanye sangat dihormati oleh masyarakatnye. Dari ketiga fakta sejarah tersebut, maka dapat dikatakan bahwa adanye pengaruh Hindu-Buddha tidak menghilangkan kepercayaan asli masyarakat Indonesia. Bahkan, perkembangannye ntu agama Hindu-Buddha bisa dibilang memadukannye ntukepercayaan asli atau kepercayaan lokal yang udeh ada sebelumnye.

Topic: religion
Elu doyan bener sama ayam? Tapi elu lagi kepengen nyobain aneka ragam ayam dari badogan khas daerah-daerah di Indonesia? Udeh pernah denger Ayam Betutu yang asalnye dari Bali? Katenye ayam betutu yang jadi badogan khas Bali entu biasanye ditemuin di tiap warung ngebadog tiap elu lagi di Bali. Nah entu ayam adalah olahan ayam yang dipakein bumbu betutu. Kadang katenye entu ayam dibungkus pake daon pisang dan dibungkus lagi pake pelepah pinang, abis entu dibakar deh. Nah selaen ayam betutu, ade juga Ayam Taliwang dari Nusa Tenggara Barat. Nah entu ayam taliwang katenye badogan khas Lombok, yang bahan dasanye entu ya ayam.

Topic: culture & heritage
Kêmêntêrian Kêlautan dan Pêrikanan nyatêt angkè konsumsi ikan nasional adalah 5,37 kg/kapitè padè 2021. Angkè ntu naèk 1,48% dibanding taun sêbêlonnyè nyang tibang 54,56 kg/kapitè. Sêlaèn ayam amè daging, ikan adalah sumbêr protèin nyang baèk buat awak. Ikan jugè ngandung asêm lêmak kagak jênuh kayak omèga 3 amè omèga 6, bahkan kandungan omèga 3 padè ikan jauh lêbih tinggi dibanding ayam amè daging. Hargè amè kêtêrsêdièannyè jugè rèlatip lêbih têrjangkau. Têrus, karang udèh adè program pêmêrèntah bêrnamè Gêmarikan (Gêrakan Mêmasyarakatkan Makan Ikan) supayè masarakat Indonèsia banggè ngonsumsi ikan, têrutamè ikan nyang idup di pêraèran Indonèsia. Nyok, kitè barêng-barêng suksèsin program Gêmarikan êni.

Topic: food & beverages
Elu pernah liat atau bahkan punya iPhone? Menurut elu kayak gimane? Keren, simple, dan mewah kan desainnye? Contohnye iPhone 14. Nah iPhone 14 entu ade 2, ade Pro dan Pro Max. Warnanye entu mewah dan antik bener, ade item kosmik, perak, emas, dan ungu tua. Katanye, bagian depannye entu Ceramic Shield, sedangkan bagian belakangnye entu kaca matte bertekstur dan desain baja tahan karat. Kebayang kan mewahnye? Beratnye entu kalo yang Pro 206 gram dan kalo yang Pro Max beratnye 240 gram. Layarnye kalo yang Pro entu 6.1 inci, kalo yang Pro Max entu 6.7 inci. Katanye, layar iPhone 14 entu punya sudut ngelengkung yang ngikutin desain lekukan yang indah, dan semua sudut ini berada di dalam bidang persegi standar. Nah kalo diukur sebagai bentuk persegi standar, layarnye berukuran 6,12 inci (Pro) dan 6,69 inci (Pro Max) secara diagonal (area bidang layar berukuran lebih kecil). Gimane menurut elu? 

Topic: technology
Waktu kecil ane selalu diajak nonton di bioskop berduaan ame bapak ane, jadi setau ane film Ari Anggara ntu film nyang emang kesohor. lantaran waktu ane ame babe ane masuk dalem studio bioskopnye, itu benar2 penuh, ntu juge ane ame babe ane  sampe kudu duduk di tangganye. nyang paling ane inget, akhirnye kaga lame menit film di mulai, ane dipangku seorang ibu nyang kaga tega liat ane nonton duduknye di tangga. Nahh.. kaga lame, tepatnya di tahun 1994/1995 ane bedua ame teman deket ane nonton di Bioskop 21. Film nyang ane tonton waktu ntu film Mortal Combat. waktu ntu ane kagum bener ngeliat film di layar nyang gede, jernih apelagi suaranye menggelegar pisan, Sejak saat ntu aya jadi hobi banget nonton sampe sekarang.

Topic: leisures
Kamera tuh beda-beda dimensinye. Yang bisa bedain kualitas tuh di lensanye. Nah, kalo pun kite punya kamera trus kite mao lebih keren lagi hasilnya ya bisa aja tinggal ganti lensa. Malahan tuh lemsa harganye bisa lebih mahal dari kameranye sendiri. Ya banyangin aja hasilnye tuh bisa sejernih ama sebagus itu jadi gimana kaga mahal. Kalo hape kan kite bisa beli nyang harganye merakyat ya, tapi kalo kamera mah kaga, harganye udeh pada mahal semua. Mangkanye kaga pernah punya tuh kamera, belom mampu lagian beli kamera mah. Sebenernya kamera mahal bisa ngasilin duit si, tapi kite juga harus bisa tuh jadi fotografer cuman kan belajarnye juga butuh kamera yak.

Topic: technology
Buat orang-orang, bisa jadi banyak yang kagak kenal piala ini. Nama permaenannya kriket, pertandingannya ini dipanggil piala dunia kriket. Kalo di Inggris, Australia, Pakistan, ama India piala kriket ini terkenal banget. Apalagi di Inggris ama negara-negara bekas jajahan Inggris dulu atawa dibilangnya negara persemakmuran, maenan ama lomba kriket ini terkenal ampe jadi lomba kedemenan. Piala dunia kriket ini masuknya kejuaraan kriket internasional juga. Jadi yang ngikut tandingan ini ada beberapa negara. Nah, yang ngadain piala dunia kriket ini International Cricket Council (ICC). Kayak piala dunia sepak bola aja, piala dunia kriket ini juga banyak yang nungguin, apalagi buat orang-orang yang demen ama olahraga ini.

Topic: sports
Tenjo Laut merupakan sebuah objek wisata buatan namun memiliki keindahan alam yang sangat luar biasa indahnye. Terdapat banyak sekali fasilitas yang bisa kite temui di objek wisata buatan yang berlokasi di Kecamatan Cigugur, Kabupaten Kuningan, Jawa Barat ntu, mulai dari jembatan awan yang mengarah ke Waduk Darma hingga beberapa fasilitas penunjang lainnye untuk berfoto. Objek wisata yang sangat luar biasa indah ntu merupakan sebuat tujuan wisata yang sangat cocok bagi anda yang demen berfoto. Tidak hanya ntu, bagi anda yang ingin berlibur bersama keluarga atau pasangan dengan mendatangi objek wisata yang berlokasi di Jawa Barat ini bisa menjadi gacoan yang sangat baik. Disono hamparan alamnye cakep bener dah buat ngilangin penat, dan berfoto foto ria buat yang pade demen poto. Selain ntu, disono kaga usah takut laper, karena bejibun ganyeman dijualin disono, ganyemannye juga ganyeman khas daerah Kuningan, jadi kudu dah dicobain, ganyemannye ajib, pemandangannye ajib, jadi ajib dah ngegaresnye sambil liatin ntu pemandangannye.

Topic: leisures
Gawean jadi chep mah kagak kebates ama bikin makanan doang. Cakupan kerje die bise pariatip kegantung tempat gawe ame jenis makanan nyang disajiin. Intinye, chep entu ‘bos’ di area dapur nyang nanggung saut buat ngerencanain menu, milih ame merikse bahan-bahan, ngawasin stap dapur, ingge nanganin macem-macem urusan kekait makanan.  Senyampang pengen masuk ke dunie profesionel setidaknye bise ngikutin care-care kayak ngambil pendidikan pormel tate boge biar kate kagak wajib, punye pengalaman gawe di restoran, kagak ade salahnye nyoba kursus singkat, same macem pendidikan pormal, sertifikasi emang bukan kiat jadi chep nyang kudu buat dibuat.  Tapi, senyampang lu ngikutin sertifikasi, setidaknye karir chef lu bakal bejalan ame sedikit lebih mude.  Sertifikasi nyang sesuaj ame spesialisasi lu bakal nambe daye kompetitip dibandingin ame chep laen.

Topic: food & beverages
Sebage orang asli Betawi, udeh kudu hukumnye bagi kite buat lestariin kuliner khas sinih. Sedihnye, ade banyak makanan ame minuman khas Betawi jadi langka gegara dikit nyang demen. Misalnye, kue dongkal nyang jadi cemilan gacoan rakyat pas jaman 40-an. Dari dulu ampe karang, enih cemilan rasanye same, leker bae. Dari muda ampe bangkotan, kudunye cocok bangat ame rasa nyang begini-gini. Luarannye dari tepung beras nyang dialusin, dalemnye diisi gula aren, terus seringnye make taburan kelapa. Bentuknye kek nasi tumpeng, ngerucut gitu ke atas. Walopun mirip ame putu (nyang ampe karang masih eksis), dongkal lebih kenyel, jadi lebih enak buat dikunyah. Siape, sih, nyang mau keilangan cemilan seenak kue dongkal enih? Apalagi orang asli suku Betawi nyang punye hak milik. Jadi, nyok, bantu lestariin kue dongkal enih dengan coba-coba bikin di rumah, beli kalo ade nyang jual, atau promosiin di media sosial ente!

Topic: food & beverages
Jaman dulu, orang banyak nyang nganggep sebelah mate orang nyang jualan di rume. Padahal jaman dulu nyari ide jualan kagak segampang karang aksesnye. Cuman, makin maju jaman, jualan di rume makin bekembang pesat gegara ngejanjiin keuntungan nyang lumayan gede buat pelakunye. Bahkan, kalo kate Redaksi Bisnis UKM, jualan di rume enih, kalo makin gede, bise ngebuka lapangan kerje baru buat orang-orang sekitar nyang mao jadi pekerje, tapi kagak mao keilangan suasane rume. Selaen ntu, ide-ide jualan dari rume bise nunjukin kalo si pelaku enih orangnye kreatip ame inopatip, terus bise ngeliat peluang bisnis. Enih makin nyingkirin stigma kalo orang di rume kagak bise ngasilin cuan.

Topic: business
Kagak sêmuè orang punyè kêsêmpêtan buat molor têngari bolong. Kêbanyakan orang nyang punyè aktipitas padêt sêringkali ngêliwatin molor têngari bolong, padahal molor têngari bolong amat bêrmanpaat buat kêsèhatan. Mangkè dari ntu, kalo êlu punyè waktu lowong wayah têngari bolong, sêmpêt-sêmpêtin buat molor dah. Kualitas amè kuantitas molor bisè bêpêngaruh padè sêmuè organ amè jaringan di dalêm awak. Waktu nyang dirèkomendasiin buat molor têngari bolong jugè kagak lamè, yakni sêkitar 10 mênit ampè 30 mênit. Molor têngari bolong nyang kêbangêtan lamè justru ngêjè êlu mangkin ngêlênggut, kurang pokus, amè bêrisiko ngêganggu waktu molor padè malêm ari. Konci supayè bisè dapêtin manpaat molor têngari bolong nyang optimal adalah kagak bêlêbihan atau sêcukupnyè.

Topic: leisures
Produktipitas saban karyawan bisè bêdampak padè kêlancaran gawè tim amè kêbêrhasilan pêrusahèan sêcarè kêsêluruhan. Adè bêragêm tips sêdêrhanè nyang bisè dilakuin buat ngêjagè produktipitas gawèan têtêp stabil. Pêrtamè, buang rasè awanglu. Buat ngatasinnyè, êlu bisè ngêjè daptar prioritas gawèan nyang pêrlu disêlêsèin dalêm waktu dêkêt. Sêlanjutnyè, êlu disaranin buat ngêjauhin hal nyang bisè ngêganggu konsèntrasi sêlamè bêgawè, salèh atunyè ngêbukè mèdia sosial. Kêmudian, bangunlah kêrjè samè tim nyang baèk. Buat ngêbangun hal êni, komunikasi duè arah antarè atasan amè bawèhan atau kê sêsamè pêgawè pêrlu dijagè. Lalu, ciptèin suasanè gawè nyang kêrasan. Suasanè gawè nyang kêrasan bakal amat ngêdukung konsèntrasi amè bisè ngêningkatin motipasi. Têrakhir, êlu pêrlu ngêjagè kêsèhatan dêngan ngonsumsi madangan bêrgiji, rutin bêolahragè, molor nyang cukup, amè kêlolè strès dêngan baèk.

Topic: business
Pas liburan taon 2019-an, aye liburan ke suatu tempat wisata alam. Pas entu, aye diajakin encing dan sepupu-sepupunye aye buat kemping di salah satu tempat wisata alam, namanye Ranca Upas di Bandung. Entu tempat wisata alam punya pemandangan alam yang cakep bener. Entu tempat adanye di dataran tinggi dan pastinye dikelilingin banyak pohon-pohon ijo yang bikin entu tempat makin enak diliat. Karena entu wisata alam adanye di dataran tinggi, kite bisa ngerasa sejuk bahkan dingin bener karena suhunye bisa sampe 20 derajat celcius atau bahkan lebih rendah lagi. Ngeliat pohon-pohon yang ijo, dipaduin langit biru, awan putih, dan tenda warna-warni bikin matanye aye seger. Kemping di entu tempat wisata alam bagus bener deh! Nyok deh ke sono pas elu lagi liburan, biar mata elu seger ngeliat pemandangan cakep di entu tempat wisata alam.

Topic: leisures